କେନ୍ଦ୍ରାପଡା, ନଭେମ୍ବର ୧୧(ଲୋକାଲୱାୟାର): ଆଳୁ ବିହନର ଅହେତୁକ ଦର ବୃଦ୍ଧି ଯୋଗୁଁ କେନ୍ଦ୍ରାପଡାର ଆଳୁ ଚାଷୀମାନେ ଚିନ୍ତିତ ହୋଇ ପଡିଛନ୍ତି ।
ଗତ ବର୍ଷ ଆଳୁ ବିହନ କ୍ୱିଂଟାଲ ପିଛା ୨୫ ଶହ ଟଙ୍କାରେ ବିକ୍ରି ହେଉଥିବା ବେଳେ ଚଳିତ ବର୍ଷ ୪ ହଜାର ଟଙ୍କାରେ ବିକ୍ରି ହେଉଛି ।
ତେବେ ଚଢା ଦର ସତ୍ୱେ ବଜାରରେ ବିହନ ମିଳୁନାହିଁ ବୋଲି ପଟ୍ଟାମୁଣ୍ଡାଇର ଆଳୁ ଚାଷୀ ଜଗନ୍ନାଥ ବେହେରା କହିଛନ୍ତି ।
କର୍ତୃପକ୍ଷ ଏପର୍ଯ୍ୟନ୍ତ ବିହନ ଯୋଗାଇ ନଥିବାରୁ ଚାଷୀ କଣ କରିବେ ଜାଣି ପାରୁନାହାନ୍ତି ।
୨୦୧୫-୧୬ରୁ ଆଳୁ ମିଶନ ଆରମ୍ଭ ହୋଇଥିଲେ ମଧ୍ୟ ସରକାରୀ ଉଦାସୀନତା ଯୋଗୁଁ ଚାଷୀମାନେ ସମସ୍ୟା ଭୋଦୁଛନ୍ତି ବୋଲି ଜିଲ୍ଲା କୃଷକ ସଭା ସଭାପତି ଉମେଶ ଚନ୍ଦ୍ର ସିଂହ କହିଛନ୍ତି ।
ଏ ସମ୍ପର୍କରେ କେନ୍ଦ୍ରାପଡା ଉଦ୍ୟାନ କୃଷି ବିଭାଗର ସହକାରୀ ନିଦେ୍ର୍ଦଶକ କନ୍ଦ ଜେନା କହିଛନ୍ତି, ଗତ ବର୍ଷ ଖରାପ ଫସଲ ସାଙ୍ଗକୁ ଆଳୁ ଚାହିଦା ବୃଦ୍ଧି ଯୋଗୁଁ ଦର ବଢିଛି ।
ସେହିପରି ଅଦିନିଆ ବର୍ଷା ଯୋଗୁଁ ଆଳୁ ଫସଲ ନଷ୍ଟ ହେବାରୁ ବିହନ ଉତ୍ପାଦନ କମିଛି । ନାଫେଡ ସହାୟତାରେ ପଞ୍ଜାବରୁ ଆଳୁ ବିହନ ମଗା ଯାଇଛି ।
ଖୁବଶୀଘ୍ର ଚାଷୀମାନଙ୍କୁ ଯୋଗାଇ ଦିଆଯିବ । ଆଳୁ ଚାଷୀମାନଙ୍କୁ ହେକ୍ଟର ପିଛା ୫୮ ହଜାର ଟଙ୍କା ସବସିଡି ଦିଆଯାଉଛି ବୋଲି ସେ କହିଛନ୍ତି ।
କେନ୍ଦ୍ରାପଡା, ନଭେମ୍ବର ୧୦(ଲୋକାଲୱାୟାର): ପାରାଦୀପ- ହରିଦାସପୁର ରୁଟରେ ଯାତ୍ରୀବାହୀ ଟ୍ରେନ ଦାବିରେ କଂଗ୍ରେସ କର୍ମୀମାନେ କେନ୍ଦ୍ରାପଡା ରେଳଷ୍ଟେସନରେ ରେଳରୋକୋ କରିଛନ୍ତି ।
ବରିଷ୍ଠ କଂଗ୍ରେସ ନେତା ତଥା ପୂର୍ବତନ ମନ୍ତ୍ରୀ ଗଣେଶ୍ୱର ବେହେରାଙ୍କ ନେତୃତ୍ୱରେ କଂଗ୍ରେସ କର୍ମୀମାନେ ପାରାଦୀପରୁ କଳିଙ୍ଗନଗର ଯାଉଥିବା ମାଲବାହୀ ଟ୍ରେନକୁ କେନ୍ଦ୍ରାପଡା ଷ୍ଟେସନରେ ଚାରି ଘଂଟା ଅଟକାଇଥିଲେ ।
କିଛି ବ୍ୟକ୍ତି ରେଳଧାରଣା ଉପରେ ଛିଡା ହେବାରୁ ଟ୍ରେନ ଅଟକିଥିଲା ବୋଲି କେନ୍ଦ୍ରାପଡା ଷ୍ଟେସନ ମ୍ୟାନେଜର ଦୁର୍ଗାଚରଣ ପ୍ରଧାନ କହିଛନ୍ତି ।
ରେଳ କର୍ତୃପକ୍ଷ ଉଭୟ ମାଲବାହୀ ଓ ଯାତ୍ରୀବାହୀ ଟ୍ରେନ ଲାଇନ ନିର୍ମାଣ କରିବାକୁ ଜମି ଅଧିଗ୍ରହଣ କରିଥିଲେ ।
ହେଲେ ଯାତ୍ରୀବାହୀ ବଦଳରେ କର୍ତୃପକ୍ଷ କେବଳ ମାଲବାହୀ ଟ୍ରେନ ଚଳାଉ ଥିବାରୁ ବିରୋଧ କରିବାକୁ ନିଷ୍ପତି ନେଇଛୁ ବୋଲି କେନ୍ଦ୍ରାପଡାର ରଞ୍ଜନ ସାହୁ କହିଛନ୍ତି ।
ରେଳ ବିଭାଗର ଅଧିକାରୀ ଓ ଜିଲ୍ଲା ପ୍ରଶାସନ ବିକ୍ଷୋଭକାରୀମାନଙ୍କ ସହ ଆଲୋଚନା କରିଥିଲେ ।
କୌଣସି ପ୍ରକାର ଅପ୍ରୀତିକର ପରିସ୍ଥିତି ଏଡାଇବା ପାଇଁ ରେଳ ଷ୍ଟେସନ ଓ ଆଖପାଖ ଅଂଚଳରେ ସୁରକ୍ଷା ବ୍ୟବସ୍ଥା କଡାକଡି କରାଯାଇଛି ବୋଲି କେନ୍ଦ୍ରାପଡା ଏସଡିପିଓ ରାଜୀବ ଲୋଚନ ପଣ୍ଡା କହିଛନ୍ତି ।
ଏ ସମ୍ପର୍କରେ ପୂର୍ବତଟ ରେଳବାଇ, ଭୁବନେଶ୍ୱରର ବରିଷ୍ଠ ଲୋକସମ୍ପର୍କ ଅଧିକାରୀ ନିରାକାର ଦାସଙ୍କୁ ଯୋଗାଯୋଗ କରିବାରେ ସେ କହିଛନ୍ତି, ଯାତ୍ରୀ ସୁବିଧା ବ୍ୟବସ୍ଥା ସମ୍ପୂର୍ଣ୍ଣ ହେବା ସହ ରେଳ ସୁରକ୍ଷା କମିଶନରଙ୍କ ପ୍ରମାଣପତ୍ର ମିଳିବା ପରେ ଯାତ୍ରୀବାହୀ ଟ୍ରେନ ଚାଲିବ ।
ଉଲ୍ଲେଖଯୋଗ୍ୟ ଯେ, ଗତବର୍ଷ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଏହି ରୁଟରେ ଯାତ୍ରୀବାହୀ ଟ୍ରେନ ଚଲାଇବା ପାଇଁ ରେଳମନ୍ତ୍ରୀଙ୍କୁ ଅନୁରୋଧ କରିଥିଲେ ।
ଭୁବନେଶ୍ୱର, ନଭେମ୍ବର ୧୦(ଲୋକାଲୱାୟାର): କନ୍ଧମାଳ ସଂସଦୀୟ କ୍ଷେତ୍ରର ବୌଦ୍ଧ ଓ କନ୍ଧମାଳ ଜିଲ୍ଲାରେ ୬୯ତମ ରାଜ୍ୟସ୍ତରୀୟ ଭଲିବଲ ଚାମ୍ପିଅନସିପ୍ ଆରମ୍ଭ ହେବ ।
ଓଡିଶା ସରକାର, କିଟ୍ ଓ କିସ୍ର ଆର୍ଥିକ ସହାୟତା, କନ୍ଧମାଳ ସାଂସଦ ତଥା ଭାରତୀୟ ଭଲିବଲ ଫେଡେରେସନର ସଭାପତି ଅଚୁ୍ୟତ ସାମନ୍ତଙ୍କ ପ୍ରତ୍ୟକ୍ଷ ତତ୍ୱାବଧାନରେ ଦୀର୍ଘ ୬୮ ବର୍ଷ ପରେ ପ୍ରଥମ ଥର ଲାଗି କନ୍ଧମାଳ ସଂସଦୀୟ କ୍ଷେତ୍ରରେ ଏହି ଚାମ୍ପିୟନସିପ୍ ଆୟୋଜିତ ହେବାକୁ ଯାଉଛି ।
ନଭେମ୍ବର ୧୧ରୁ ୧୪ ପର୍ଯ୍ୟନ୍ତ ୪ ଦିନ ଚାଲିବାକୁ ଥିବା ଏହି ଚାମ୍ପିଅନସିପ୍ (ମହିଳା ଓ ପୁରୁଷ) ଏବଂ ପ୍ରଥମ ଆନ୍ତଃକ୍ଲବ ପାରମ୍ପରିକ ଢାବା ଭଲିବଲ ପୁରୁଷ ପ୍ରତିଯୋଗିତା କନ୍ଧମାଳ ଜିଲ୍ଲାର ଫୁଲବାଣୀ, ଟିକାବାଲି, ବାଲିଗୁଡା ଓ ରାଇକିଆରେ ଅନୁଷ୍ଠିତ ହେବାକୁ ଥିବା ବେଳେ ବୌଦ୍ଧ ଜିଲ୍ଲାର ବୌଦ୍ଧ ଠାରେ ମ୍ୟାଚ ସବୁ ଅନୁଷ୍ଠିତ ହେବ ।
ପ୍ରଥମ ଥର ପାଇଁ ଏହି ଚାମ୍ପିଅନସିପ୍ରେ ଚାମ୍ପିଅନ, ରନର୍ସଅପ୍ ଓ ତୃତୀୟ ବିଜେତା ଦଳକୁ ଆର୍ଥିକ ପୁରସ୍କାର ପ୍ରଦାନ କରାଯିବାର ବ୍ୟବସ୍ଥା ହୋଇଛି ।
ଚାମ୍ପିଅନସିପ୍ରେ ଓଡିଶାର ୩୦ ଜିଲ୍ଲା ଓ ରାଜ୍ୟର ୬ ୟୁନିଟରୁ ଉଭୟ ମହିଳା ଓ ପୁରୁଷ ବରିଷ୍ଠ ବର୍ଗର ୭୨ ଟିମ୍ ଭାଗ ନେଉଥିବା ବେଳେ ୧୫ ଶହରୁ ଅଧିକ ଖେଳାଳି, ୨ ଶହ କୋଚ ଓ ଅଫିସିଆଲ ଯୋଗ ଦେବେ ।
ସେହିପରି ଉଭୟ କନ୍ଧମାଳ ଓ ବୌଦ୍ଧ ଜିଲ୍ଲାର ବଛାବଛା ୨୦ଟି ଢାବା ଭଲିବଲ ଦଳ ଚାମ୍ପିଅନସିପ୍ରେ ଭାଗ ନେବେ ।
ନଭେମ୍ବର ୧୧ରେ ହେବାକୁ ଥିବା ଉଦଘାଟନୀ ଉତ୍ସବରେ ଓଡିଶା ସରକାରଙ୍କ ଜଙ୍ଗଲ ଓ ପରିବେଶ ତଥା ସଂସଦୀୟ ବ୍ୟାପାର ମନ୍ତ୍ରୀ ବିକ୍ରମ କେଶରୀ ଆରୁଖ, ପଂଚାୟତିରାଜ, ଆଇନ ତଥା ଗୃହନିର୍ମାଣ ଓ ନଗର ଉନ୍ନୟନ ମନ୍ତ୍ରୀ ପ୍ରତାପ ଜେନା, କ୍ରୀଡା, ଯୁବସେବା ତଥା ଇଲେକ୍ଟ୍ରୋନିକ ଓ ସୂଚନା ପ୍ରଯୁକ୍ତି ବିଭାଗ ମନ୍ତ୍ରୀ ତୁଷାରକାନ୍ତି ବେହେରା, କନ୍ଧମାଳ ସାଂସଦ ଅଚୁ୍ୟତ ସାମନ୍ତଙ୍କ ସମେତ କନ୍ଧମାଳ ସଂସଦୀୟ କ୍ଷେତ୍ରର ସମସ୍ତ ବିଧାୟକ, ଜିଲ୍ଲା ପ୍ରଶାସନର ବରିଷ୍ଠ ପଦାଧିକାରୀ ଓ ଜିଲ୍ଲା ଆଥଲେଟିକ ଆସୋସିଏସନର କର୍ମକର୍ତାମାନେ ଯୋଗ ଦେବାର କାର୍ଯ୍ୟକ୍ରମ ରହିଛି ।
କେନ୍ଦ୍ରାପଡା, ନଭେମ୍ବର ୯(ଲୋକାଲୱାୟାର): ଚିକିତ୍ସା ପାଇଁ ବାଧକ ସାଜିଛି ଅର୍ଥ ।
କେନ୍ଦ୍ରାପଡା ଜିଲ୍ଲା ଗରଦପୁର ବ୍ଲକ ଅନ୍ତର୍ଗତ ବାସୁଦେଇପୁଟ ଗାଁର ପିତେଇ ନାୟକ ଓ ତାଙ୍କ ଝିଅ ସୁଲୋଚନା ବିରଳ ନୁ୍ୟରୋଫାଇବ୍ରୋମେଟୋସିସ ରୋଗରେ ପୀଡିତ ।
ଶରୀରରେ ବଢୁଥିବା ଟୁ୍ୟମରଗୁଡିକର ଚିକିତ୍ସା ପାଇଁ ବାରମ୍ବାର କଟକ ଦୌଡି ନିଜର ସର୍ବସ୍ୱ ଖର୍ଚ୍ଚ କରି ସାରିଲେଣି ।
ହେଲେ ସବୁ ଚିକିତ୍ସା ବିଫଳ ହୋଇଛି । ଡାକ୍ତର ସେମାନଙ୍କୁ ମୁମ୍ବାଇ ଯାଇ ଚିକିତ୍ସିତ ହେବାକୁ ବାରମ୍ବାର ପରାମର୍ଶ ଦେଉଛନ୍ତି ।
ହେଲେ ବାଧା ସାଜିଛି ଅର୍ଥାଭାବ । ନୁ୍ୟରୋଫାଇବ୍ରୋମେଟୋସିସ ଏକ ପ୍ରକାର ଜିନଗତ ତ୍ରୁଟି ।
ଏହି ରୋଗ ହେଲେ ମସ୍ତିଷ୍କ, ମେରୁଦଣ୍ଡ ଓ ସ୍ନାୟୁରେ ଟୁ୍ୟମର ହୋଇଥାଏ । ଏହି ରୋଗର ତିନିଟି ପର୍ଯ୍ୟାୟ ରହିଛି ।
କିଛି କ୍ଷେତ୍ରରେ ପୀଡିତମାନେ ସାଧାରଣ ଜୀବନ ବଂଚୁଥିବା ବେଳେ ଆଉ କେତେକ ବିଭିନ୍ନ ପ୍ରକାର ସମସ୍ୟା ଭୋଗିଥାନ୍ତି ବୋଲି କେନ୍ଦ୍ରାପଡାର ଡାକ୍ତର ଆନନ୍ଦ ଗୋପାଳ ମହାନ୍ତି କହିଛନ୍ତି ।
କେନ୍ଦ୍ରାପଡା, ନଭେମ୍ବର ୯ (ଲୋକାଲୱାୟାର): ଗହୀରମଥା ସାମୁଦ୍ରିକ ଅଭୟାରଣ୍ୟରୁ ବେଆଇନ ଭାବେ ମାଛ ଧରିବା ଅଭିଯୋଗରେ ସୋମବାର ରାତିରେ ବନ ବିଭାଗ କର୍ମଚାରୀମାନେ ୩୦ ମତ୍ସ୍ୟଜୀବିଙ୍କୁ ବନ୍ୟପ୍ରାଣୀ ସୁରକ୍ଷା ଆଇନ, ୧୯୭୨ ଅନୁଯାୟୀ ଗିରଫ କରିବା ସହ ୭୦ କିଲୋଗ୍ରାମ ମାଛ ଜବତ କରିଛନ୍ତି ।
ଗିରଫ ମତ୍ସ୍ୟଜୀବିମାନଙ୍କୁ ରାଜନଗର ଅଦାଲତରେ ହାଜର କରାଯାଇଥିଲା ।
ଅଦାଲତ ସେମାନଙ୍କ ଜାମିନ ଆବେଦନ ନାକଚ କରି ବିଚାର ବିଭାଗୀୟ ହାଜତକୁ ପଠାଇ ଦେଇଛନ୍ତି ବୋଲି ଗହୀରମଥା ବନାଚଂଳ ଅଧିକାରୀ ଦେବାଶିଷ ଭୋଇ କହିଛନ୍ତି ।
କେନ୍ଦ୍ରାପଡା, ନଭେମ୍ବର ୮(ଲୋକାଲୱାୟାର): ଅଲିଭ ରିଡଲେ କଇଁଚଙ୍କ ସମୂହ ଅଣ୍ଡାଦାନ ପୂର୍ବରୁ ଗହୀରମଥା ସାମୁଦ୍ରିକ ଅଭୟାରଣ୍ୟ ଅନ୍ତର୍ଗତ ବରୁଣେଇ ଠାରୁ ଦୋବାନ୍ଧି ୧୨ ଶହ ମିଟର ଦୀର୍ଘ ବେଳାଭୂମି ବେଳାଭୂମି ସଫେଇ ହୋଇଛି ।
ବନ ବିଭାଗ, କଇଁଚ ବିଶେଷଜ୍ଞ ଓ ପରିବେଶବିତମାନଙ୍କ ଦ୍ୱାରା ଆୟୋଜିତ ଏହି ସଫେଇ କାର୍ଯ୍ୟକ୍ରମରେ ସ୍ଥାନୀୟ ଲୋକେ, ପରିବେଶବିତ ଓ ବନ ଅଧିକାରୀମାନେ ଭାଗ ନେଇଥିଲେ ।
ଆବର୍ଜନା ସଂଗ୍ରହ ପରେ ସ୍ୱେଚ୍ଛାସେବୀମାନେ ବୋଟ ଯୋଗେ ଏହାକୁ ସ୍ଥାନାନ୍ତରିତ କରିଥିଲେ ।
ବେଳାଭୂମି ପରିଷ୍କାର ନରହିଲେ କଇଁଚଙ୍କ ଅଣ୍ଡାଦାନ ପ୍ରକ୍ରିୟା ବ୍ୟାହତ ହେବ ବୋଲି ଗହୀରମଥା ସାମୁଦ୍ରିକ ଅଭୟାରଣ୍ୟର ରେଂଜ ଅଧିକାରୀ ଦେବାଶିଷ ଭୋଇ କହିଛନ୍ତି ।
ଅପରିଷ୍କାର ବେଳାଭୂମି ଓ ସାମୁଦ୍ରିକ ଆବର୍ଜନା କଇଁଚଙ୍କ ଆଗମନ ରୋକିବା ସହ ସେମାନଙ୍କ ମୃତ୍ୟୁର କାରଣ ହୋଇଥାଏ ।
ସମୁଦ୍ରକୁ ପ୍ଲାଷ୍ଟିକ ଆବର୍ଜନା ମୁକ୍ତ ରଖିବା ପାଇଁ ମତ୍ସ୍ୟଜୀବିମାନଙ୍କ ମଧ୍ୟରେ ସଚେତନତା ସୃଷ୍ଟି କରାଯାଉଛି ।
ଆନ୍ତର୍ଜାତିକ ବ୍ୟବସାୟରେ ବିଲୁପ୍ତପ୍ରାୟ ପ୍ରଜାତିର ସଂରକ୍ଷଣ ଚୁକ୍ତି (ସିଆଇଟିଇଏସ) ଓ ବନ୍ୟପ୍ରାଣୀ ଆଇନ, ୧୯୭୨ ଅନୁଯାୟୀ ସାମୁଦ୍ରିକ କଇଁଚଙ୍କ ସଂରକ୍ଷଣ କରାଯାଉଛି ବୋଲି କଇଁଚ ବିଶେଷଜ୍ଞ ତଥା ଗହୀରମଥା ସାମୁଦ୍ରିକ କଇଁଚ ଓ ହେନ୍ତାଳ ବଣ ସୁରକ୍ଷା ସମିତିର ସମ୍ପାଦକ ହେମନ୍ତ ରାଉତ କହିଛନ୍ତି ।
୧୯୯୭ରେ ଗହୀରମଥାକୁ ସରକାର ଅଭୟାରଣ୍ୟ ମାନ୍ୟତା ଦେଇଥିଲେ ।
ବିଶ୍ୱର ସବୁଠାରୁ ବଡ ଅଣ୍ଡାଦାନ ସ୍ଥଳୀ ହୋଇଥିବାରୁ ସରକାର ନଭେମ୍ବର ୧ରୁ ମେ ୩୧ ପର୍ଯ୍ୟନ୍ତ ସାତ ମାସ ମାଛଧରା ନିଷିଦ୍ଧ କରିଛନ୍ତି ।
କେନ୍ଦ୍ରାପଡା, ନଭେମ୍ବର ୫ (ଲୋକାଲୱାୟାର): ଗହୀରମଥା ସାମୁଦ୍ରିକ ଅଭୟାରଣ୍ୟରୁ ବେଆଇନ ଭାବେ ମାଛ ଧରିବା ଅଭିଯୋଗରେ ଗୁରୁବାର ରାତିରେ ବନ ବିଭାଗ ୧୧ ମତ୍ସ୍ୟଜୀବିଙ୍କୁ ଗିରଫ କରିବା ସହ ୪୬ କ୍ୱିଂଟାଲ ମାଛ ଜବତ କରିଛନ୍ତି ।
ସେମାନଙ୍କୁ ୧୪ଟି ଟ୍ରଲର ଜାଲ, ଗୋଟିଏ ମାଛ ଠାବ ଉପକରଣ ଓ ଦୁଇଟି ଜିପିଏସ ମଧ୍ୟ ଜବତ ହୋଇଛି ।
ବନ୍ୟପ୍ରାଣୀ ସୁରକ୍ଷା ଆଇନ, ୧୯୭୨ ଅନୁଯାୟୀ ମତ୍ସ୍ୟଜୀବିମାନଙ୍କୁ ଗିରଫ କରାଯାଇଛି ।
ଶୁକ୍ରବାର ରାଜନଗର ଅଦାଲତରେ ସେମାନଙ୍କୁ ହାଜର କରାଯାଇଥିଲା । ଅଦାଲତ ସେମାନଙ୍କ ଜାମିନ ଆବେଦନ ନାକଚ କରି ବିଚାର ବିଭାଗୀୟ ହାଜତକୁ ପଠାଇ ଦେଇଛନ୍ତି ବୋଲି ଗହୀରମଥା ବନାଚଂଳ ଅଧିକାରୀ ଦେବାଶିଷ ଭୋଇ କହିଛନ୍ତି ।
ଗହୀରମଥା ଅଭୟାରଣ୍ୟର ୨୦ କିଲୋମିଟର ପରିଧି ମଧ୍ୟରେ ମାଛ ଧରା ନିଷିଦ୍ଧ ହୋଇଛି ।
ସାମୁଦ୍ରିକ ଅଭୟାରଣ୍ୟ ସୀମା ନିର୍ଦ୍ଧାରଣ ପାଇଁ ବନ ବିଭାଗ ପକ୍ଷରୁ ୮ଟି ଭେଳା ଭସା ଯାଇଛି ।
୧୯୯୭ରେ ସରକାର ଗହୀରମଥାକୁ ସାମୁଦ୍ରିକ ଅଭୟାରଣ୍ୟ ଘୋଷଣା କରିଥିଲେ ।
ଗହୀରମଥା ମୁହାଣ ସାମୁଦ୍ରିକ କଇଁଚଙ୍କ ସବୁଠାରୁ ବଡ ଆଶ୍ରୟସ୍ଥଳୀ ହୋଇଥିବାରୁ ସରକାର ନଭେମ୍ବର ୧ରୁ ମେ ୩୧ ପର୍ଯ୍ୟନ୍ତ ମାଛ ଧରା ପ୍ରତିବନ୍ଧକ ଜାରି କରିଛନ୍ତି ।
ଅଗରନାସି, ବରୁଣେଇ, ବାବୁବାଲି ଦ୍ୱୀପରେ ୧୫ଟି କଇଁଚ ସୁରକ୍ଷା କ୍ୟାମ୍ପ ସ୍ଥାପନ କରିଛନ୍ତି ।
ଚଳିତ ବର୍ଷ ଖରିନାସୀ, ପାରାଦୀପ ସାମୁଦ୍ରିକ ଥାନା ଓ ତଟରକ୍ଷୀ ବାହିନୀ ବନ କର୍ମଚାରୀଙ୍କୁ ବେଆଇନ ମାଛଧରା ରୋକିବାରେ ସାହାଯ୍ୟ କରୁଛନ୍ତି ବୋଲି ବନାଚଂଳ ଅଧିକାରୀ କହିଛନ୍ତି ।
ଭୁବନେଶ୍ୱର, ନଭେମ୍ବର ୨ (ଲୋକାଲୱାୟାର): ଓଡିଶାରେ ଜନଜାତି ଓ ସ୍ଥାୟୀ ବିକାଶ ଦିଗରେ ମିଳିତ ଭାବେ କାମ କରିବାକୁ ମଙ୍ଗଳବାର କିସ୍ ଓ ୟୁଏନଡିପି ମଧ୍ୟରେ ବୁଝାମଣାପତ୍ର ସ୍ୱାକ୍ଷରିତ ହୋଇଛି ।
ଏହି ବୁଝାମଣା ପତ୍ରରେ କିସ୍ ପକ୍ଷରୁ କିଟ୍ ଓ କିସ୍ ପ୍ରତିଷ୍ଠାତା ଅଚୁ୍ୟତ ସାମନ୍ତ ଏବଂ ୟୁଏନଡିପି ଭାରତ ମୁଖ୍ୟ ଶୋକା ନୋଡା ସ୍ୱାକ୍ଷର କରିଥିଲେ ।
ବୁଝାମଣା ଅନୁଯାୟୀ ୟୁଏନଡିପି ଓ କିସ୍ ମିଳିତ ଭାବେ ସ୍ଥାୟୀ ବିକାଶ ପର୍ଯ୍ୟବେଷିତ ଜନଜାତି ଗବେଷଣା କାର୍ଯ୍ୟକ୍ରମ, କ୍ୟାରିୟର ମାର୍ଗଦର୍ଶନ ଜରିଆରେ ଜନଜାତି ଛାତ୍ରଛାତ୍ରୀଙ୍କୁ ଦକ୍ଷ କରାଇବା, ପ୍ରାକୃତିକ ସମ୍ବଳ ବିଶେଷ କରି ଜଳ ଓ ଜୈବମଣ୍ଡଳର ପରିଚାଳନା କରି ଜନଜାତି ଅଧୁ୍ୟଷିତ ଅଂଚଳର ସାମଗ୍ରିକ ବିକାଶ ସୁନିଶ୍ଚିତ କରିବେ ।
ଏହି ଅବସରରେ ୟୁଏନଡିପି ଭାରତ ମୁଖ୍ୟ ନୋଡା କହିଥିଲେ, ୨୫ ବର୍ଷ କ୍ୟାରିୟର ମଧ୍ୟରେ କିସ୍ ଭଳି ଅନୁଷ୍ଠାନ ଦେଖିନାହିଁ ।
କିସ୍ ପରିଦର୍ଶନ କରି ଅଭିଭୂତ ହୋଇଛି । କିସ୍ ସ୍ଥାୟୀ ବିକାଶ ଲକ୍ଷ୍ୟ (ଏସଡିଜି)ର ଜ୍ୱଳନ୍ତ ଉଦାହରଣ ।
କିସ୍ ଓ ୟୁଏନଡିପି ଉଭୟ କ୍ଷୁଧା ଓ ଦାରିଦ୍ର୍ୟ ଦୂରୀକରଣ ପାଇଁ କାମ କରୁଛନ୍ତି ।
ଓଡିଶାର ଜନଜାତି ଅଧ୍ୟୁଷିତ ଅଂଚଳର ସାମଗ୍ରିକ ବିକାଶ ପାଇଁ ୟୁଏନଡିପି କିସ୍ ସହ ମିଶି କାମ କରିବାକୁ ଯାଉଥିବାରୁ ବେଶ ଖୁସି ଅନୁଭବ କରୁଛି ।
ୟୁଏନଡିପି, କିସ୍ ସହ ମିଳିତ ଭାବେ କାମ କରିବାକୁ ଯାଉଥିବାରୁ ପ୍ରତିଷ୍ଠାତା ଅଚୁ୍ୟତ ସାମନ୍ତ ୟୁଏନଡିପି ଓ ନୋଡାଙ୍କୁ ଧନ୍ୟବାଦ ଜଣାଇଥିଲେ ।
ଦାରିଦ୍ର୍ୟ, କ୍ଷୁଧା ଦୂରୀକରଣ ଓ ସ୍ଥାୟୀ ବିକାଶ ଲକ୍ଷ୍ୟ ପୂରଣ ଦିଗରେ କିସ୍ ଦୀର୍ଘ ୩ ଦଶନ୍ଧି ଧରି କାମ କରି ଆସୁଛି ।
କାର୍ଯ୍ୟକ୍ରମରେ ୟୁଏନଡିପି ଓଡିଶା ମୁଖ୍ୟ ଆଭା ମିଶ୍ର, ୟୁଏନଡିପିର ବରିଷ୍ଠ ପଦାଧିକାରୀ, କିସ୍ ବିଶ୍ୱବିଦ୍ୟାଳୟ କୁଳପତି ପ୍ରଫେସର ଦୀପକ ବେହେରା, କୁଳସଚିବ ଡଃ ପ୍ରଶାନ୍ତ କୁମାର ରାଉତରାୟ, କିଟ୍ ବିଶ୍ୱବିଦ୍ୟାଳୟର ଉପକୁଳପତି ପ୍ରଫେସର ସସ୍ମିତାରାଣୀ ସାମନ୍ତଙ୍କ ସମେତ କିଟ୍ ଓ କିସ୍ର ବହୁ ପଦାଧିକାରୀ ଉପସ୍ଥିତ ଥିଲେ ।
କେନ୍ଦ୍ରାପଡା, ନଭେମ୍ବର ୧ (ଲୋକାଲୱାୟାର): କେନ୍ଦ୍ରାପଡା ଜିଲ୍ଲାରେ ବନ ବିଭାଗ ଉଦ୍ଧାର କରିଥିବା ହାତୀକୁ ରବିବାର ସନ୍ଧ୍ୟାରେ ଜଙ୍ଗଲରେ ଛାଡିଛି ।
ଗତ ୧୨ ଦିନ ହେଲା କେନ୍ଦ୍ରାପଡା ଜିଲ୍ଲାରେ ଆତଙ୍କରାଜ ଚଳାଇଥିବା ହାତୀ ଆକ୍ରମଣରେ ଜଣେ ବୃଦ୍ଧଙ୍କ ମୃତୁ୍ୟ ହୋଇଥିବା ବେଳେ ୨ ଆହତ ହୋଇଥିଲେ ।
ଯାଜପୁର ଜିଲ୍ଲାର ଡାଳିଯୋଡା ଜଙ୍ଗଲରୁ ହାତୀଟି ଗୋଠ ଛଡା ହୋଇଥିବା ଅନୁମାନ କରାଯାଉଛି ।
ଶନିବାର ଠାରୁ ବନ ବିଭାଗ ନେତୃତ୍ୱରେ ନନ୍ଦନକାନନ ପ୍ରାଣୀ ଉଦ୍ୟାନର ପଶୁ ଚିକିତ୍ସକ ଓ ବିଶେଷଜ୍ଞ ଟିମ୍ ହାତୀ ଧରିବା ଅଭିଯାନ ଆରମ୍ଭ କରିଥିଲେ ।
ରବିବାର କେନ୍ଦ୍ରାପଡା ଜିଲ୍ଲାର ଚନ୍ଦା ଗାଁ ନିକଟରେ ହାତୀଟିକୁ ନିଶ୍ଚେତକ ଦେଇ ଅକ୍ତିଆରକୁ ଅଣାଯାଇଥିଲା ।
ହାତୀ ଯୋଗୁଁ ହୋଇଥିବା ଫସଲ ନଷ୍ଟର ଆକଳନ ହେଉଛି । ଚାଷୀମାନେ ଅଭିଯୋଗ କରିବାର ୧୫ଦିନ ଭିତରେ କ୍ଷତିପୂରଣ ପାଇବେ ।
ହାତୀ ଆକ୍ରମଣରେ ମୃତୁ୍ୟ ହୋଇଥିବା ବ୍ୟକ୍ତିଙ୍କ ପରିବାର ସଦସ୍ୟଙ୍କୁ ୪ ଲକ୍ଷ ଟଙ୍କା ସହାୟତା ରାଶି ପ୍ରଦାନ କରାଯିବ ବୋଲି କଟକ ଡିଏଫଓ ସଞ୍ଜୟ କୁମାର ସ୍ୱାଇଁ କହିଛନ୍ତି ।
କେନ୍ଦ୍ରାପଡା, ଅକ୍ଟୋବର ୩୧ (ଲୋକାଲୱାୟାର): ଅଲିଭ ରିଡଲେ କଇଁଚଙ୍କ ସୁରକ୍ଷା ପାଇଁ ଗହୀରମଥା ସାମୁଦ୍ରିକ ଅଭୟାରଣ୍ୟରେ ନଭେମ୍ବର ୧ରୁ ମଇ ୩୧ ପର୍ଯ୍ୟନ୍ତ (୭ ମାସ) ମାଛ ଧରା ପ୍ରତିବନ୍ଧକ ଜାରି ହୋଇଛି ।
ସାମୁଦ୍ରିକ କଇଁଚଙ୍କ ସୁକ୍ଷା ପାଇଁ ଏହା ବେଶ ଫଳପ୍ରଦ ହେବ । କଇଁଚଗୁଡିକ ଦୂର ସ୍ଥାନରୁ ନାସି-୧ ଓ ନାସି-୨ ଦ୍ୱୀପକୁ ଆସିଥାନ୍ତି ।
ଟ୍ରଲର ଓ ମାଛ ଧରା ଡଙ୍ଗାଗୁଡିକ ଅଭୟାରଣ୍ୟର ୨୦ କିଲୋମିଟର ପରିଧି ମଧ୍ୟରେ ମାଛ ଧରିପାରିବେ ନାହିଁ ।
ବେଆଇନ ଭାବେ ମାଛ ଧରୁଥିବା ମତ୍ସ୍ୟଜୀବିଙ୍କୁ ଗିରଫ ପାଇଁ ବନ ବିଭାଗ ତରଫରୁ କର୍ମଚାରୀ ମୁତୟନ ହୋଇଛନ୍ତି ।
ଗହୀରମଥାରେ କଇଁଚଙ୍କ ସୁରକ୍ଷା ପାଇଁ ୧୫ଟି କଇଁଚ ସୁରକ୍ଷା କ୍ୟାମ୍ପ ସହ ଅଗରନାସି, ବରୁଣେଇ, ବାବୁବାଲି ଦ୍ୱୀପରେ ତିନିଟି ଅଫସୋର କ୍ୟାମ୍ପ ସ୍ଥାପନ ହୋଇଛି ।
ବେଆଇନ ମାଛଧରା ରୋକିବାକୁ ଖରିନାସି ଓ ପାରାଦ୍ୱୀପ ସାମୁଦ୍ରିକ ଥାନାର ପୁଲିସ କର୍ମୀ ଓ ତଟରକ୍ଷୀ ବାହିନୀ ବନ କର୍ମଚାରୀଙ୍କୁ ସାହାଯ୍ୟ କରୁଛନ୍ତି ।
ସାମୁଦ୍ରିକ ଅଭୟାରଣ୍ୟ ଚିହ୍ନଟ ପାଇଁ ସମୁଦ୍ରରେ ୮ଟି ଭେଳା ଭସାଯାଇଥିବା ଭିତରକନିକା ଡିଏଫଓ ଜେଡି ପତି କହିଛନ୍ତି ।
ତେବେ ସମସ୍ତ ପ୍ରକାର ସୁରକ୍ଷା ପଦକ୍ଷେପ ସତ୍ୱେ ମାଛଧରା ଟ୍ରଲରଗୁଡିକ ଟିଇଡି (ଟର୍ଟଲ ଏକ୍ସକ୍ଲୁଡର ଡିଭାଇସ) ବ୍ୟବହାର କରୁନଥିବାରୁ ବହୁ ସଂଖ୍ୟାରେ କଇଁଚଙ୍କ ମୃତୁ୍ୟ ହେଉଛି ବୋଲି ଗହୀରମଥା ସାମୁଦ୍ରିକ କଇଁଚ ଓ ହେନ୍ତାଳବଣ ସୁରକ୍ଷା ସମିତିର ସମ୍ପାଦକ ହେମନ୍ତ ରାଉତ କହିଛନ୍ତି ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
